/ Tafelkleed Red pirate
Tafelkleed Red Pirate. Het tafelkleed is van plastic en 1,80 x 1.30 groot.
€ 2,49 Beker Red pirate, 8st
€ 1,99 Versiering piraat: Servetten Red pirate 1 Timoteus 1 ABA - Ek, Paulus, is ’n apostel van - Bible Search
2 Tessalonisense 3 1 Timoteus 2
Paulus groet vir Timoteus
1Ek, Paulus, is ’n *apostel van Christus Jesus. God en Christus Jesus het vir my gesê dat ek ’n apostel van Christus Jesus moet wees, God wat vir ons gered het en Christus Jesus wat sal doen wat Hy belowe het. 2Ek, Paulus, skryf hierdie brief vir jou, Timoteus. Jy is vir my soos my eie kind, want ek het jou gehelp om in Christus te glo. Ek bid dat God die Vader en Christus Jesus ons Here *genadig sal wees vir jou en dat Hy goed sal wees vir jou wanneer jy swaarkry. Ek bid ook dat Hy vir jou vrede sal gee.
Jy moet oppas vir mense wat verkeerde dinge sê
3Voordat ek na die provinsie Masedonië gegaan het, het ek vir jou mooi gevra om in Efese te bly. Nou vra ek weer vir jou mooi om daar te bly sodat jy vir party mense kan sê hulle moet ophou om verkeerde dinge vir die mense te leer. 4Hulle moet ook ophou om te luister na al die stories wat nie waar is nie en hulle moet ook nie dink dat baie name van *voorouers belangrik is nie. Hierdie dinge laat mense stry met mekaar, hierdie dinge help hulle nie om te glo dat God ’n plan het om die mense te red wat in Christus glo nie. 5Ek sê dit vir julle omdat *gelowiges lief moet wees vir mekaar en vir God. Gelowiges moet mense wees wat net vir God dien, hulle moet goed weet wat is reg en wat is verkeerd, en hulle moet waarlik in Christus glo. 6Party mense het opgehou om dit te doen en nou hou hulle aan om dinge te praat wat niks beteken nie. 7Hulle wil vir ander mense leer wat die *Wette van Moses sê. Hulle dink hulle weet alles, maar hulle verstaan self nie wat hulle sê nie en hulle verstaan ook nie die dinge waaroor hulle praat nie.
Hoe ons die wette moet gebruik
8Ons weet dat die *Wette van Moses goed is as ’n mens dit reg gebruik soos ’n mens dit moet gebruik. 9Ons weet dat God nie die wette gegee het vir mense wat self doen wat die wette sê nie. Vir wie het God die wette gegee? Hy het dit gegee vir mense wat nie wil luister na die wette nie en wat *opstandig is teen die wette. Hy het die wette gegee vir mense wat nie dink aan God nie en wat sondaars is, vir mense wat nie vir God aanbid of dien nie en wat *wêreldse mense is, vir mense wat hulle ouers vermoor en vir ander moordenaars. 10God het die wette gegee vir mense wat *onsedelik lewe, vir mans wat met mans *onsedelike dinge doen, vir mense wat ander mense vang en hulle verkoop om *slawe te wees, vir mense wat lieg en in die hof leuens vertel. Die wette is vir mense wat dinge doen wat verkeerd is, hulle doen niks wat ’n mens móét doen nie, hulle doen niks van die goeie dinge wat ons geleer het nie. 11Ons het dinge geleer wat pas by die goeie boodskap van God wat Koning is. Ons moet altyd vir God prys. God het die goeie boodskap vir my gegee om vir julle te bring.
Paulus sê dankie vir Jesus Christus wat vir hom krag gegee het
12Ek sê dankie vir Christus Jesus, ons Here, want Hy het vir my die krag gegee om my werk te doen. Ek sê ook vir Hom dankie dat Hy gedink het ek sal doen wat Hy wil hê, dankie dat Hy vir my die werk gegee het om die goeie boodskap te bring. 13Voordat ek ’n *gelowige geword het, het ek slegte dinge gesê van Christus, ek het die mense van sy kerk verdruk en *beledig. Maar Christus was *genadig vir my, omdat ek daardie dinge gedoen het toe ek nog nie in Hom geglo het nie, ek het nie geweet dat ek verkeerd doen nie. 14Ons Here was baie goed vir my. Hy het my laat glo in Hom, en Hy het my lief gemaak vir mense. Dit gebeur wanneer ’n mens aan Christus Jesus behoort. 15Wat ek nou wil sê, is waar, julle kan dit glo: Christus Jesus het na die wêreld gekom om sondaars te red. Ek is die grootste sondaar. 16Maar Christus Jesus was baie goed vir my. Ek was die grootste sondaar, maar Hy het vir my gewys dat Hy baie geduldig is. Daarom het ek ’n *voorbeeld geword vir ander mense, mense wat ook in Hom kan glo en die *ewige lewe kan kry. 17Ek bid dat die mense altyd vir God sal *eer en prys, God wat altyd Koning is en wat altyd lewe. Ons sien nie vir God nie, net Hy is God. Amen.
Paulus sê Timoteus moet aanhou werk
18Timoteus, jy is vir my soos my eie kind. *Profete het voorheen gesê wat met jou sal gebeur. Daarom sê ek ook nou vir jou wat jy moet doen sodat jy soos ’n goeie soldaat kan aanhou veg. 19Jy moet aanhou glo en jy moet onthou wat is reg en wat is verkeerd. Party mense wou dit nie onthou nie en hulle het opgehou glo, hulle geloof was soos wanneer ’n skip stukkend stamp op die rotse en sink. 20Twee van hierdie mense is Himeneus en Aleksander. Ek het hulle vir die *Satan gegee sodat hulle kan leer om nie verkeerd te praat oor God nie.